Ալկոյ

Ալկոյ (), քաղաք և մունիցիպալիտետ Իսպանիայում, գտնվում է Վալենսիա ինքնավար համայնքի մեջ մտնող Ալիկանտե պրովինցիայում։ Մտնում է Վալյե դել Ալկոր շրջանում։

Զբաղեցնում է 129,86 կմ² մակերես։ 2010 թվականի մարդահամարի տվյալներով այստեղ բնակվում է 66 417 մարդ։ Պրովինցիայի վարչական կենտրոնից գտնվում է 60 կմ հեռավորության վրա։ Մունիցիպալիտետը տեղակայված է Սերպիս գետի երկու վտակների միախառնման կետում։

Պատմություն 
Ժամանակակից Ալկոյն ստեղծվել է մավրների կողմից՝ անվանելով այդ տարածքն Աֆրիկայում գտնվող Ալկոյլ քաղաքի անունով։ 1800 թվականին քաղաքում հիմնադրվել է առաջին տեքստիլ գործարանը, այստեղ գտնվել է իսպանական առաջին արդյունաբերական դպրոցը։

Տեսարժան վայրեր 
Մ․թ․ա III դարում քաղաքի նախկին տարածքում են բնակվել իբերական ժողովուրդները, որոնց կենցաղային գործունեության մնացորդները պահպանվում են մինչ օրս։ Այստեղ առկա են հունահռոմեական խեցեղենի մնացորդներ։ Պատմական կառույցների շարքում է տեղի հնագիտական թանգարանը։ XVIII դարում կառուցված Սանտ Ագուստի () եկեղեցում պահվում են XVI դարի գեղանկարչության նմուշներ։ Սանտա Մարիա կաթոլիկական եկեղեցին կառուցված է վալենսիական բարոկկո ոճով։

Ալկոյում ամեն տարի հունվարի 5-ին տեղի է ունենում տոնակատարություն-շքերթ (, )։ Զբոսաշրջիկների համար դա հետաքրքիր իրադարձություն է։ Ապրիլին տեղի է ունենում Սուրբ Խորխեյին () նվիրված Moros y cristianos փառատոնը։ Սուրբ Խորխեն քաղաքի հովանավոր փրկիչն է, ով, ըստ ավանդույթի, 1276 թվականին Ալկոյի ճակատամարտում օգնել է բնակիչներին մուսուլմանների դեմ կռվում։

Ժողովրդագրություն

Տնտեսություն 
Տնտեսության զարգացած ճյուղերն են՝
 տեքստիլ արդյունաբերություն
 թղթի արտադրություն (ծխախոտաթուղթ՝ պապիրուս)
 սննդի
 տրիկոտաժի
 կաշվի
 մեքենաշինություն
Ալկոյը համարվում է տարածաշրջանում առևտրային և մշակութային կենտրոնը։

Հեռավորությունն այլ վարչական միավորներից

Կապի տվյալներ

Պատկերասրահ

Ծանոթագրություններ

Արտաքին հղումներ 
 Պաշտոնական կայք 
 Լուսանկարների շարք 
 Ալկոյի կլիմայական ցուցանիշներ

Ալիկանտե պրովինցիայի բնակավայրեր
Իսպանիայի բնակավայրեր